open-index/open-wikipedia-markdown huggingface dataset:
NBA 2006/2007.

**NBA sezona 2006-07** je bila 61. sezona NBA lige. Regularni dio sezone je počeo 31. oktobra 2006. godine, a završen je 18. aprila 2007. godine. Učestvovalo je 30 ekipa, a 8 najboljih iz svake konferencije je nastavilo takmičenje u doigravanju.

## Konačni poredak 
#### Istočna konferencija
| width="34%" valign="top" |

| width="33%" valign="top" |

|}

#### Zapadna konferencija
| width="34%" valign="top" |

| width="33%" valign="top" |

|}

*D - dobivene utakmice
*I - izgubljene utakmice
*% - omjer u procentima
*Z - zaostatak
*(1)-(8) - poredak za doigravanje

## Statistički lideri u sezoni 2006-07
## NBA nagrade
***NBA Najkorisniji igrač:** Dirk Nowitzki, Dallas Mavericks
***NBA Ruki godine:** Brandon Roy, Portland Trail Blazers 
***NBA Odbrambeni igrač godine:** Marcus Camby, Denver Nuggets
***NBA Šesti igrač godine:** Leandro Barbosa, Phoenix Suns
***NBA Igrač sa najboljim napretkom:** Monta Ellis, Golden State Warriors
***NBA Trener godine:** Sam Mitchell, Toronto Raptors
***All-NBA prvi tim:**
**K Dirk Nowitzki - Dallas Mavericks
**K Tim Duncan - San Antonio Spurs
**C Amare Stoudemire - Phoenix Suns
**B Steve Nash - Phoenix Suns
**B Kobe Bryant - Los Angeles Lakers
***All-NBA drugi tim:**
**K LeBron James - Cleveland Cavaliers
**K Chris Bosh - Toronto Raptors
**C Yao Ming - Houston Rockets
**B Gilbert Arenas - Washington Wizards
**B Tracy McGrady - Houston Rockets
***All-NBA treći tim:**
**K Kevin Garnett - Minnesota Timberwolves
**K Carmelo Anthony - Denver Nuggets
**C Dwight Howard - Orlando Magic
**B Dwyane Wade - Miami Heat
**B Chauncey Billups - Detroit Pistons
***All-NBA odbrambeni tim:** 
**Tim Duncan - San Antonio Spurs
**Bruce Bowen - San Antonio Spurs
**Marcus Camby - Denver Nuggets
**Kobe Bryant - Los Angeles Lakers
**Raja Bell - Phoenix Suns 
***All-NBA odbrambeni drugi tim :** 
**Kevin Garnett - Minnesota Timberwolves
**Tayshaun Prince - Detroit Pistons
**Ben Wallace - Chicago Bulls
**Jason Kidd - New Jersey Nets
**Kirk Hinrich - Chicago Bulls
***All-NBA ruki prvi tim:**
**Brandon Roy - Portland Trail Blazers
**Andrea Bargnani - Toronto Raptors
**Randy Foye - Minnesota Timberwolves
**Rudy Gay - Memphis Grizzlies
**Jorge Garbajosa - Toronto Raptors (nerješeno)
**LaMarcus Aldridge - Portland Trail Blazers (nerješeno)
***All-NBA ruki drugi tim:**
**Paul Millsap - Utah Jazz
**Adam Morrison - Charlotte Bobcats
**Tyrus Thomas - Chicago Bulls
**Craig Smith - Minnesota Timberwolves
**Rajon Rondo - Boston Celtics (nerješeno)
**Wálter Herrmann - Charlotte Bobcats (nerješeno)
**Marcus Williams - New Jersey Nets (nerješeno)

## Također pogledajte 
* NBA doigravanje 2007

## Reference 
## Vanjski linkovi 
* NBA.com 2006-07 sezona 

Kategorija:NBA sezone
Spisak NBA sezona

**Spisak NBA sezona** od uvođenja lige:

1946-47 | 
1947-48 | 
1948-49 | 
1949-50 | 
1950-51 | 
1951-52 | 
1952-53 | 
1953-54 | 
1954-55 | 
1955-56 | 
1956-57 | 
1957-58 | 
1958-59 | 
1959-60 | 
1960-61 | 
1961-62 | 
1962-63 | 
1963-64 | 
1964-65 | 
1965-66 | 
1966-67 | 
1967-68 | 
1968-69 | 
1969-70 | 
1970-71 | 
1971-72 | 
1972-73 | 
1973-74 | 
1974-75 | 
1975-76 | 
1976-77 | 
1977-78 | 
1978-79 | 
1979-80 | 
1980-81 | 
1981-82 | 
1982-83 | 
1983-84 | 
1984-85 | 
1985-86 | 
1986-87 | 
1987-88 | 
1988-89 | 
1989-90 | 
1990-91 | 
1991-92 | 
1992-93 | 
1993-94 | 
1994-95 | 
1995-96 | 
1996-97 | 
1997-98 | 
1998-99 | 
1999-2000 | 
2000-01 | 
2001-02 | 
2002-03 |
2003-04 | 
2004-05 | 
2005-06 |
2006-07 |

## Vanjski linkovi 
* NBA.com 

*
Sofi Ali-beg

**Sofi Ali-beg** bio je bosanski sandžak-beg od 1547. do 1549. Njegovo se pravo porijeklo ne zna. Muvekit smatra da je porijeklom iz Bosne, dok Bašagić tvrdi da je iz Podrinja. Antun Knežević ipak misli da je iz Sofije. Na osnovu daljnjih analiza, vjerovatno je on ipak iz Bosne. Među adžami-oglanima došao je na dvor u Carigrad, gdje se obrazovao u naukama, odakle je izišao kao aga. Godine 1547. imenovan je sandžak-begom u Bosni, odakle je nakon dvije godine pozvan za lalu (uzgajatelja) princu Selimu, budućem sultanu Selimu II. Godine 1557. dobio je zvanje paša i imenovan begler-begom Zulkadra da bi nakon toga bio postavljen za valiju Maraša. Dok je bio begler-beg Maraša, po naredbi sultana Sulejmana, podržao je Selima u borbi s bratom Bajazidom i tako mu je sačuvao prijesto.

Mnogo godina proveo je u istočnim pokrajinama Oosmanskog Carstva, dok je ponekad odlazio čak kao izaslanik na dvor perzijskog šaha Tahmaspa u Isfahanu. Kao sultanov namjesnik jedno vrijeme je upravljao Bagdadom, da bi od 1564. bio imenovan begler-begom Egipta. U aprilu 1566, neposredno pred ratni pohod na Austriju, povučen je iz Egipta i imenovan šestim kube-vezirom. Iste godine u augustu poginuo je dok je s vojskom napadao tvrđavu Siget u Ugarskoj. Historičari ga hvale kao poštenog namjesnika i hrabrog vojskovođu. Bio je sufijskog usmjerenja, pa je bio ljubazan prema svakome i nije volio ceremonije nego je živio skromno i mirno. Zbog toga su mu Arapi u Egiptu dali nadimak Kejlun ili Akilun-paša.

## Reference 
* Vedad Bišćević, *Bosanski namjesnici Osmanskog doba (1463–1878)*, Sarajevo, 2006.
* Radovan Samardžić, "Mehmed Sokolović", Beograd, 1971.

Kategorija:Bosna i Hercegovina u Osmanskom Carstvu
NBA 2007/2008.

**NBA sezona 2007-08** je bila 62. sezona NBA lige. 

## Trenutni poredak 
#### Istočna konferencija
| width="34%" valign="top" |

| width="33%" valign="top" |

|}

#### Zapadna konferencija
| width="34%" valign="top" |

| width="33%" valign="top" |

|}

*D - dobivene utakmice
*I - izgubljene utakmice
*% - omjer u procentima
*Z - zaostatak
*(1)-(8) - poredak za doigravanje

## Statistički lideri u sezoni 2007-08 
*ŠI – šut iz igre
*SB – slobodna bacanja
*3PŠ – šut za 3 poena

## NBA nagrade
***Najkorisniji igrač:** Kobe Bryant, Los Angeles Lakers
***Ruki godine:** Kevin Durant, Seattle SuperSonics
***Odbrambeni igrač godine:** Kevin Garnett, Boston Celtics
***Šesti igrač godine:** Manu Ginobili, San Antonio Spurs
***Igrač sa najboljim napretkom:** Hidayet Türkoğlu, Orlando Magic
***Trener godine:** Byron Scott, New Orleans Hornets
***All- NBA prvi tim:**
**K Kevin Garnett - Boston Celtics
**K LeBron James - Cleveland Cavaliers
**C Dwight Howard - Orlando Magic
**B Kobe Bryant - Los Angeles Lakers
**B Chris Paul - New Orleans Hornets
***All-NBA drugi tim:**
**K Dirk Nowitzki - Dallas Mavericks
**K Tim Duncan - San Antonio Spurs
**C Amare Stoudemire - Phoenix Suns
**B Steve Nash - Phoenix Suns
**B Deron Williams - Utah Jazz
***All-NBA treći tim:**
**K Carlos Boozer - Utah Jazz
**K Paul Pierce - Boston Celtics
**C Yao Ming - Houston Rockets
**B Tracy McGrady - Houston Rockets
**B Manu Ginobili - San Antonio Spurs
*** All- NBA odbrambeni prvi tim:**
**K Kevin Garnett - Boston Celtics
**K Tim Duncan - San Antonio Spurs
**C Marcus Camby - Denver Nuggets
**B Kobe Bryant - Los Angeles Lakers
**B Bruce Bowen - San Antonio Spurs
***All-NBA odbrambeni drugi tim:**
**K Tayshaun Prince - Detroit Pistons
**K Shane Battier - Houston Rockets
**C Dwight Howard - Orlando Magic
**B Raja Bell - Phoenix Suns
**B Chris Paul - New Orleans Hornets
***All-NBA ruki prvi tim:**
** Al Horford - Atlanta Hawks
** Kevin Durant - Seattle SuperSonics
** Luis Scola - Houston Rockets
** Al Thornton - Los Angeles Clippers
** Jeff Green - Seattle SuperSonics
***All-NBA ruki drugi tim:**
** Jamario Moon - Toronto Raptors
** Juan Carlos Navarro - Memphis Grizzlies
** Thaddeus Young - Philadelphia 76ers
** Rodney Stuckey - Detroit Pistons
** Carl Landry - Houston Rockets

## Vanjski linkovi 
* Službeni poredak NBA lige

Kategorija:NBA sezone
Luj XIX

mini|Luj XIX (Louis-Antoine, duc d'Angoulême)
**Luj XIX** (6. august 1775 - 3. juni 1844) je čovjek za kojeg neki smatraju da je bio kralj Francuske tokom 20 minuta 2. augusta 1830. godine.

Otac Luja XIX je bio apsolutistički kralj Francuske Karlo X. Nepopularne odluke njegovog oca dovode tokom 1830. godine do julske revolucije. Pod pritiskom revolucionara Karlo X se trebao odlučiti između prihvaćanja ustavne monarhije i abdikacije. Njegova odluka je bila abdikacija u korist svog sina Luja XIX.

Odmah po preuzimanju dužnosti Luju XIX su revolucionari uručili isti ultimatum koji je njegov otac odbio. Pošto je njegov odgovor na podnesene zahtjeve bio identičan onome Karla X on je trebao samo pričekati da bude pripremljen njegov abdikacijski dokument. Samo dvadeset minuta nakon što je postao kralj, Luj XIX potpisao je vlastitu abdikaciju u korist svog bratića, Henrika V. Pošto nikada nije bio ni proglašen kraljem ni okrunjen, njegova vladavina je upitnog legitimiteta.

Bio je oženjen Marijom Terezijom, kćerkom kralja Luja XVI i Marije Antoanete. Nisu imali djece.

## Reference 
Kategorija:Kraljevi Francuske
Kategorija:Kratkovječni vladari
Henrik V Francuski

mini|**Henrik V.**
'*Henrik *V'''* (*Henri-Charles-Ferdinand-Marie-Dieudonné de Bourbon-Artois, duc de Bordeaux, comte de Chambord''; Pariz, 29. septembar 1820 - dvorac Frohsdorf, Austrija, 24. august 1883) bio je legitimistički pretendent, a prema nekim historičarima, kralj Francuske od 2.-9. augusta 1830.

Tokom julske revolucije 1830. najprije kraljevi Karlo X, potom dvadeset minuta kasnije i Luj XIX su potpisali svoje abdikacije. Kako Luj XIX nije imao svoje djece on je abdicirao u korist Henrika V, svoga nećaka.

Na vijest o pravno valjanoj abdikaciji u njegovu korist on je automatski bio proglašen kraljem Francuske i Navarre čemu su se žestoki usprotivili revolucionari. Tokom sedam dana manipulacija unutar parlamenta pod kontrolom pobunjenika donesena je retroaktivna, u prijevodu legalno nevažeća odluka da je abdikacija Luja XIX važeća, ali da je njegovo prenošenje krune na svog najbližeg krvnog nasljednika nevažeće. Ta odluka je zapečaćena proglašenjem Luja Filipa novim kraljem.

Poslije pada drugog francuskog carstva 1871. Henriku V je bila ponuđena kruna za čije primanje on u tipičnom stilu posljednjih Burbonaca postavlja ultimatum državi da ona promijeni zastavu ili on neće biti kralj. Pošto mu je taj ultimatum odbijen, Henrik V je odbio primiti krunu.

## Reference 
Kategorija:Biografije, Pariz
Kategorija:Kraljevi Francuske
Kategorija:Navarski vladari
Kategorija:Kratkovječni vladari
Kategorija:Rođeni 1820.
Kategorija:Umrli 1883.
Karlo X, kralj Francuske

desno|mini|Portret Karla X
**Karlo X** (Versailles, 9. oktobar 1757 - Nova Gorica, Slovenija, 6. novembar 1836), kralj Francuske od 1824-30. godine.

Poslije smrti braće Luja XVI i Luja XVIII bez muških potomaka Karlo X je postao kralj Francuske 1824. godine.

On je bio izabran još u trenutku izbijanja Francuske revolucije 1789. godine od Luja XVI kao njegov nasljednik pa je povodom toga dobio naređenje da odmah po izbijanju revolucije napusti državu kako bi osigurao budućnost dinastiji.

Već više od dvije stotina godina postoji opravdano ili ne, mišljenje da je Karlo X odgovoran za izbijanje revolucije 1789. godine svojim ultra konzervativnim stajalištem o potrebi apsolutne vlasti kralja i zadržavanja privilegija crkve i feudalaca. S takvim svojim stajalištima i stalnim slobodnim pristupom Luju XVI on je na njega vršio pritisak da ne popusti "ljudskom otpadu" koji nema pravo na glasanje ili odluke o državnim poslovima.

Kao i Luj XVIII doba revolucije Karlo X provodi u Rusiji i Engleskoj živeći na milostinji tamošnjih vladara. Stupanjem njegovog brata na kraljevsko prijestolje 1814. godine, ništa se nije promijenilo u životu budućeg monarha zbog potpunog političkog neslaganja među braćom.

Drastična promjena u životu budućeg kralja nastupa ubistvom njegovog drugog sina Karla 13. februara 1820. godine. Kako je on bio jedini član dinastije koji je još uvijek ispunjavao svoje bračne dužnosti, atentat na njega se smatrao atentatom na budućnost dinastije. Posljedica toga je bila da su već prije strogo elitistička gledišta budućeg kralja, postala još ekstremnija.

Po stupanju na dužnost kralja 1824. godine Karlo X nasljeđuje konzervativnu, ali osjetljivu vladu svog prethodnika. Ona će trajati do kraja 1827. kada gubi izbore. Tada kralj daruje mandat u ruke novoj strogo centrističkoj vladi čiji pad 1829. izaziva političku histeriju kod Karla X kojemu dosađuje parlamentarni pokus. Postavljanjem nove ultra konzervativne vlade 8. augusta 1829. godine on svima daje na znanje svoju želju za ukidanje parlamenta.

Odluka o donošenju julskih odredbi 1830. godine kojima se ukida pravo glasa za veliku većinu stanovnika Francuske rezultira julskom revolucijom. Tokom "tri slavna dana" lokalne trupe koje su podržavale kralja u Parizu nisu uspjele ostvariti pobjedu, što označava njihov poraz. Kako se vojska nije htjela uplesti u gušenje nemira Karlu X je preostalo samo da se lično suoči s revolucionarima. Njihov je ultimatum kralju bio abdikacija ili parlamentarna monarhija. Karlo X je odabrao abdikaciju u korist svog sina Luja XIX, kralja od dvadeset minuta.

Francuska je pod rukovodstvom ovog kralja učestvovala u pobjedničkom ratu za Grčku nezavisnost. Grob Karla X koji umire u izbjeglištu nalazi se na teritoriji Slovenije u mjestu Nova Gorica.

## Reference 
Kategorija:Kraljevi Francuske
Napoleon III, car Francuske

**Napoleon III** (punim izvornim imenom *Charles Louis Napoleon Bonaparte*; 20. april 1808 – 9. januar 1873) bio je francuski predsjednik od 1848. do 1852, te kasnije francuski car od 1852. do 4. septembra 1870.

Bio je sin Ludovika Bonapartea i Hortense de Beauharnais, te bratić Napoleona I i unuk njegove prve supruge Joséphine de Beauharnais. Protjeran je nakon 1815. Godine 1839. napisao je *Les idées Napolépniennes* i bio umiješan u dvije neuspješne pobune 1836. i 1840. Vratio se u Francusku nakon pobjede revolucije 1848. i iskorištavajući vještom demagogijom političko-društvene prilike postigao da bude izabran za predsjednika republike. Ubrzo je pripremio uspješni državni udar 1851. godine, na osnovu kojeg se sljedeće godine proglasio carem.

Za njegove vladavine ubrzan je ekonomski napredak zemlje, uz ostalo i grandioznom rekonstukcijom Pariza, i položeni su temelji francuske kolonizacije Indokine. Značajno je pomogao Pijemontu u borbi protiv Austrije u rat 1859. Pokušavajući spriječiti ujedinjenje Njemačke, 1870. je zaratio sa Pruskom, doživio katastrofalan poraz, koji je neposredno izazvao slom njegova režima. Nakon puštanja iz pruskog zarobljeništva emigrirao je u Ujedinjeno Kraljevstvo.

## Također pogledajte 
* Bonaparte

## Reference 
## Vanjski linkovi 
Kategorija:Rođeni 1808.
Kategorija:Umrli 1873.
Kategorija:Biografije, Pariz
Kategorija:Bonaparte
Kategorija:Francuski vladari
Kategorija:Francuski političari
Kategorija:Francuski predsjednici
Kategorija:Andorski kneževi (laici)
Kategorija:Kratkovječni vladari
Bálint Balassi

**Bálint Balassi**, baron od Kékkőa i Gyarmata, (20. oktobar 1554, Zvolen - 30. maj 1594, Esztergom), je bio renesansni lirski pjesnik. Pisao je većinom na mađarskom, a ponekad i na slovačkom. Prvi je osnivač moderne mađarske lirske poezije i prvi autor mađarske erotske poezije.

Kategorija:Slovački pisci
Kategorija:Biografije, Zvolen
Kategorija:Rođeni 1554.
Kategorija:Umrli 1594.
Kategorija:Mađarski pisci
Barel

**Barel** je mjerna jedinica za volumen. Jedan barel (bl, bbl) je 159, tačnije 158,98 litara. 1 bl odgovara time 0,136 t, tako da 7,3 bl odgovaraju 1 t. Naziv dolazi od engleske riječi *barrel* = bačva. Danas se u svijetu najviše koristi kao mjerna jedinica za količinu nafte. Prema informacijama IEA (Međunarodna energetska agencija) dnevna potražnja nafte je 2005. iznosila oko 83 miliona barela. Na berzama se nafta obračunava u dolarima.

## Etimologija
[mini|Bure od 159 litara za [haringa|haringe; GNU licenca; autor Claus Ableiter 2007]]
Barel je bilo naziv za bure koje je korišteno u ribolovu za transport haringa. Nakon što bi haringe bile upakovane, u bure je sipano riblje ulje. Inače postoji galoromanska riječ "barriculus" koja znači bure.

Barel je, također, i veliki cilindrični kontejner s ravnim vrhom i dnom, jednakog prečnika.

## Reference
## Vanjski linkovi
*OPEC - Organizacija zemalja izvoznika nafte 
*IEA - Međunarodna energetska agencija 

Kategorija:Imperijalne jedinice
Kategorija:Jedinice za zapreminu
Kategorija:Nafta
Gazi Bali-beg Jahjapašić

**Gazi Bali-beg Jahjapašić**, najstariji sin znamenitog vezira i dva puta sandžak-bega Bosne Jahja-paše, prvi put se pominje 1485. godine kao zaim u Bosni. U njegov zijamet spadao je tada i trg Kakanj. 1506. godine postao je sandžak-beg u Valoni. Kasnije je bio sandžak-beg u Nikopolju i drugim oblastima. 1512. godine imenovan je za Smederevskog sandžak-bega, kojim je dotle upravljao Sinan-beg Borovinić. U maju 1515. godine razbio je pod Avalom Janoša Erdeljskog. U istom svojstvu učestvovao je u osvajanju Srebreničke banovine. Na tom položaju ostaje do kraja 1515. godine. Kasnije je bio Skadarski sandžak-beg. S tog položaja 1519. godine imenovan je za sandžak-bega Bosne. Dok je bio bosanski sandžak-beg, učestvovao je u osvajanju Beograda i tom prilikom se naročito istakao pa je bio nagrađen i imenovan 15.09.1521 za sandžak-bega proširenog Smederevskog sandžaka, kome su pripojeni svi novoosvojeni posjedi u Mačvi, Srijemu i Srbiji, a sjedište je preneseno iz Smedereva u Beograd. Na tom položaju ostao je do početka 1524. godine, kada je premješten u Vidin u Bugarskoj. Na njegov položaj u Beogradu došao je vezir Ferhad-paša Dalmatinac, koji je zbog svojih nasilja ubrzo opozvan i ubijen 01.11.1524. godine, pa je već u novembru iste godine na njegovo mjesto ponovo vraćen Gazi Bali-beg Jahjapašić, dok je u Vidin došao njegov mlađi brat Mehmed-beg. U tom svojstvu učestvovao je u bici na Mohaču 1526. godine, u kojoj su on i njegov rođak Gazi Husrev-beg odigrali značajnu ulogu. Na položaju Smederevskog sandžak-bega, Gazi Bali-beg je ostao sve do sredine 1527. godine, kada je i umro. Smederevskim sandžak-begom imenovan je poslije njega njegov mlađi brat znameniti Mehmed-beg. Bali-begu daju neki izvori nadimak Kodža Bali-beg, dok ga puno miješaju sa Kučuk Bali-begom koji je sasvim druga ličnost i daljni rođak Gazi Bali-bega Jahjapašića. Pretpostavlja se da je bio ukopan u svom turbetu u Beogradu.

## Zadužbine Gazi Bali-bega Jahjapašića u Sarajevu 
Dok je bio sandžak-beg Bosne, Gazi Bali-beg je dao sagraditi na Bistriku jednu džamiju, jedan hamam, jednu česmu i jednu ćupriju preko Bistričkog potoka. Hamam se nalazio na lijevom uglu pri ulasku u Balibegovića ulicu, a pošto je bio na Bistriku, poznat je u narodu kao Bistrički hamam. Ovim hamamom su od 1747. godine upravljali Delalići, pa se i po njima zove Delalića hamam. Imao je dva odijeljenja i po svoj prilici bio prostraniji od ostalih. Džamija se isto nalazi na Bistriku i poznata je u narodu kao Balibegovica. Džamija ima drvenu munaru i ima kvadratnu osnovu 8,10 sa 8,10.

## Također pogledajte 
Bali-beg Malkočević

## Reference 
*Biščević Vedad, "Bosanski namjesnici Osmanskog doba (1463-1878)" Sarajevo, 2006.
*Čelebi Evlija, "Putopis - Odlomci o Jugoslovenskim zemljama" Sarajevo, 1996.

Kategorija:Bosna i Hercegovina u Osmanskom Carstvu
Električna energija

**Električna energija** je pojam koji se može odnositi na više usko povezanih oblika energije:
* energija sadržana u električnom polju
* potencijalna energija električnog naboja
* energija električne struje

Mjerna jedinica SI za električnu energiju je džul (J), ali se u fizici koristi također i elektronvolt (eV), a za obračun energije u elektroenergetskom sistemu uobičajene različite varijante jedinice vatsat (Wh), npr. kilovatsat (kWh) i megavatsat (MWh).

Proizvodnja električne energije je proces generiranja električne energije iz drugih oblika energije.

Osnovni princip proizvodnje električne energije otkrio je britanski naučnik Michael Faraday tokom 1820-ih i ranih 1830-ih. Njegova osnovna metoda se i danas koristi: električna struja se generira kretanjem petlje žice, ili diska od bakra između polova magneta.

Za elektroprivredna preduzeća, to je prvi korak u isporuci električne energije potrošačima. Ostali procesi, prenos, distribucija, te skladištenje i obnavljanje električne energije korištenjem metoda pumpno-akumulacijske hidroelektrane obično se provode u elektroenergetskoj industriji.

Električna energija se najčešće proizvodi u elektrani elektromehaničkim generatorima, prvenstveno pokretanim toplotom motori pokreću se hemijskim sagorijevanjem ili nuklearnom fisijom, ali i drugim sredstvima kao što su kinetička energija tekuće vode i vjetra. Postoje mnoge druge tehnologije koje se mogu i koriste za proizvodnju električne energije, kao što su solarna fotonaponska energija i geotermalna energija.

## Reference 
## Vanjski linkovi 
Kategorija:Elektricitet
Kategorija:Oblici energije
Kategorija:Elektromagnetne veličine
Atlantida

mini|Athanasius Kircherova karta Atlantide, koja je smješta u središte Atlantskog okeana, iz djela Mundus Subterraneus 1669, objavljenog u Amsterdamu. Karta je orijentirana s jugom na vrhu.

**Atlantida** je ostrvo legendarne drevne kulture, o čijem samom postojanju i lokaciji nema čvrstih dokaza. Prvi put Atlantidu spominje starogrčki filozof Platon, koji kaže da je ona razorena prirodnom katastrofom, najvjerovatnije potresom ili potopom.

To je navodno bilo više od 9 000 godina prije Platona.

## Opis 
U djelu *"Critas"*, Platon opisuje rat između Atlanta i ostatka tadašnjeg svijeta. Navodno se dogodio 9 000 godina prije Platona i završen je prirodnom katastrofom.

Prema Platonu, Atlantida je bila veliki kontinent, veličine kao Libija i Azija zajedno. Nalazio se s "one strane Herkulovih stuba" (Gibraltar). To je bila plodna i bogata zemlja, koja je davala dvije žetve godišnje. Stanovništvo se bavilo poljoprivredom, stočarstvom i zanatima. Kopali su i topili rude. U izobilju je bilo zlata, najcjenjenijeg materijala. Raširen je bio i materijal "orihalk".

U sredini ostrva nalazila su se dva izvora; jedan s hladnom, a jedan s toplom vodom. Oko njih su stanovnici izgradili bazene za kupanje, od kojih su neki bili pokriveni. Postojalo je više gradova i tri pristraništa.

Zemljom je vladao Atlant uz pomoć 10 careva. Sastajali su se svakih 6 godina, donosili zakone i sudili.

Stanovništvo je uživalo u sreći i bogatstvu sve dok njihovi carevi nisu zaratili sa ostatkom svijeta. Atlantiđanima neprijateljsku vojsku predvodili su Jelini, a na njihovom čelu bijaše Atenjani. U strahovitoj bici Grci su odnijeli potpunu pobijedu i spriječili Atlantiđane da se prošire "s ove strane Herkulovih stuba".

## Ostali antički autori impresionirani Atlantidom 
* Proklo
* Strabon
* Plinije Stariji
* Diodor sa Sicilije

i mnogi drugi.

## Reference 
## Vanjski linkovi 
* Atlantida na Active Mind  
* Atlantida na Fact Monster 
* Atlantida na Panthenon 
* Atlantida - mit i realnost 
* Atlantida - kolijevka čovječanstva 

Kategorija:Antika
Kategorija:Grčka mitologija
Barometar

mini|120px|desno|Prikaz živinog barometra
mini|120px|desno|Njemački barometar
**Barometar** je mjerni instrument za mjerenje atmosferskog pritiska zraka.

Prvi barometar je bio tzv. vodeni barometar (nazvan još Goetheov jer ga je Goethe popularizirao) koji je radio na principu posude s nešto zraka koja je uronjena u vodu, te je stupac vode u posudi porastao kad je opao pritisak zraka jer se je tada stupac zraka smanjio. Najčešće se koristi živin barometar (stupac žive koji se povisuje ili smanjuje ovisno o promjeni pritiska zraka). Otkrio ga je Evangelista Torricelli. Još postoji i suhi barometar (aneroid). To je metalna kutija bez zraka čije stranice se deformiraju s promjenom pritiska zraka jer zrak pritišće na vakuum unutar kutije. Barograf je barometar s pisaljkom koji stalno bilježi promjene pritiska zraka.

Barometar je nezamjenjiv instrument u meteorologiji. Koristan je i u tzv. pučkoj meteorologiji jer se obično smatra da s porastom pritiska zraka slijedi sunčanije vrijeme, a s padom oblačnije.

Kategorija:Mjerni instrumenti
Kategorija:Italijanski izumi
Geofon

mini|desno|150px|Geofon
**Geofon** je jednostavan uređaj za registraciju nailazaka seizmičkih valova tokom mjerenja na kopnu. Sastavljen je od inertne mase obješene o pero pričvršćeno za magnetno kućište fiksno povezano s površinom tla, oko koje su namotani električni provodnici. Kretanje tla, izazvano nailaskom (seizmički val) seizmičkih valova, pokreće inertnu masu sa provodnicima u kojima se zbog kretanja unutar permanentnog magnetnog polja inducira struja razmjerna (seizmički val) amplitudi nailazećih seizmičkih valova. Registracija seizmičkih podataka na terenu obavlja se unutar posebnih aparatura u koje dolaze inducirane struje iz geofona.

Seizmički valovi iz podzemlja snimaju se na posebnom rasporedu od 24 ili više grupa geofona ili kanala, prenose do aparature te registriraju na 24 ili više tragova na seizmičkoj snimci ili seizmogramu. Inducirane struje malog intenziteta iz prijemnika odlaze u aparaturu koju čini niz filtara i pojačala te uređaja za digitalizaciju i zapis podataka na magnetne medije. U njoj se ulazni valni oblici prethodno pojačavaju i filtriraju kako bi se uklonile one komponente valnih oblika čija frekvencija pada izvan raspona frekvencija korisnih signala, dok se primjenom posebnih antialiasing filtara uklanjaju frekvencije, koje bi nakon digitalizacije mogle uzrokovati pojavu aliasinga. Nakon toga se tako obrađeni podaci zapisuju u brojčanom ili digitalnom obliku na magnetne trake koje služe kao izvorni materijal za dalju obradu.

## Također pogledajte 
* Mjerač ubrzanja

Kategorija:Seizmologija
Kategorija:Mjerni instrumenti
Astrolab

mini|desno|Astrolab iz 16. vijeka
**Astrolab** je historijski astronomski instrument koji su koristili klasični astronomi. To je bio glavni navigacijski instrument do otkrića sekstanta u 18. vijeku. Između ostalog, koristio se za određivanje i predviđanje položaja Sunca, Mjeseca, planeta i zvijezda; određivanje mjesnog vremena iz zadane geografske dužine i obrnuto; mjerništvo; i za triangulaciju. Astrolozi islamskog svijeta i evropskih naroda koristili su se astrolabima za izradu horoskopa.

## Također pogledajte 
* Antikitera mehanizam

## Reference 
## Vanjski linkovi 
* Interactive digital astrolabe by Alex Boxer
* A digital astrolabe (HTML5 and javascript)
* Astrolabe Tech Made... Not So Easy
* paper astrolabe generator, from the ESO

Kategorija:Analogni računari
Kategorija:Starogrčka astronomija
Kategorija:Starogrčka tehnologija
Kategorija:Astrometrija
Kategorija:Astronomski instrumenti
Kategorija:Islamska astronomija
Kategorija:Grčki izumi
Kategorija:Historijski naučni instrumenti
Kategorija:Inklinometri
Kategorija:Pomorska navigacija
Kategorija:Mehanički kalkulatori
Kategorija:Navigacijska oprema
Kategorija:Tehnologija u srednjovjekovnom islamskom svijetu
Kategorija:Naučna oprema
Seizmologija

right|345px

**Seizmologija** (iz grčkog *seismos* = potres i *logos* = nauka) je naučna studija potresa i propagiranje elastičnih valova kroz Zemlju. Naučno polje također uključuje studije efekta potresa, poput cunamija kao i raznih seizmičnih izvora poput vulkanskih, tektonskih, okeanskih, atmosferskih i umjetnih procesa (poput ekspolozija). Srodno polje koje koristi geologiju, da izvodi zaključke na temelju informacija što se tiču prijašnjih potresa je paleoseizmologija. Zabilješka zemljinog kretanja kao funkciju vremena se zove seizmogram.

Potresi, i ostali izvori, proizvode različite tipove seizmičkih valova.

## Također pogledajte 
* Richard Dixon Oldham
Hidrofon

mini|**Hidrofon** s pojačalom
**Hidrofon** je uređaj za snimanje nailazaka seizmičkih valova u vodenoj sredini. Sastoji se od piezoelektričnih diskova čije savijanje uzrokuje induciranje napona razmjernog promjeni tlaka na njihovim izvodima uzrokovanog nailaskom seizmičkih valova.

Kako se u vodenoj sredini šire jedino longitudinalni valovi, seizmički tragovi snimljeni na hidrofonima koji reagiraju na promjene tlaka, osim korisnog signala sadrže jedino smetnje izazvane vibracijama zbog kretanja broda, neravninama na marinskom seizmičkom kabelu, rastezanjem elastičnih dijelova kabela i slično, ali ne i valove površinskih smetnji karakteristične za seizmička snimanja na kopnu.

## Reference 
## Vanjski linkovi 
Kategorija:Mjerni instrumenti
Kategorija:Seizmologija
Manometar

mini|150px|desno|Razlika u visini jednaka je omjeru razlike tlakova i gustoće tekućine: H=\frac{P_a-P_o}{\rho}

**Manometar** je mjerni instrument koji prikazuje razliku pritiska nekog medija (plina ili tečnosti, npr. krvni pritisak) i referentnog pritiska (obično atmosferskog).

Uobičajene konstrukcije su staklena cijev oblika slova **U** ispunjena živom ili vodom (**U-manometar**) te različiti elastični elementi koji mijenjaju oblik (**Bourdonova cijev**, mijeh, membrana).

mini|lijevo|200px|Mehanizam manometra s Bourdonovom cijevi

## Reference 
## Vanjski linkovi 
Kategorija:Mjerni instrumenti
Termoskop

mini|desno|100px|Galilejev termometar
**Termoskop** ili **Galilejev termometar** je instrument za mjerenje temperature u obliku zatvorenog staklenog cilindra ispunjenog prozirnom tekućinom u kojoj su uronjeni utezi različite prosječne gustoće. Obično su izvedeni kao šuplje staklene kugle djelomično ispunjene tekućinama različitih boja. Gustoća prozirne tekućine ovisi o temperaturi, pa utezi čija je gustoća veća tonu na dno, a oni čija je gustoća manja plivaju pri vrhu.

Temperatura se određuje prema boji najnižeg utega koji ne tone ili lebdi ispod vrha, a novije izvedbe obično imaju na utezima ovješene pločice s iznosima temperatura na nekoj od uobičajenih ljestvica (npr. u °C). Za ispravan rad tolerancija mase utega mora biti bolja od 1/1000 grama (1 μg).

Kategorija:Mjerni instrumenti
Variometar

mini|200px|desno|Variometar‎
**Variometar** je instrument koji mjeri vertikalne brzine leta. Avion tokom leta stalno mijenja visinu u odnosu na okolni zrak. Veličina te promjene zavisi od usvojenog režima leta i sve je veća što je brzina na putanji veća. Pretpostavimo da je pilot usvojio jedan režim leta, koji kontrolira brzinomjerom, i stalno ga održava. Ako zrak koji okružuje zrakoplov nema vertikalnu komponentu brzine onda će se avion u odnosu na zemlju spuštati istom brzinom kao i u odnosu na okolni zrak. Penjanje aviona u odnosu na zemlju moguće je jedino u slučaju da zrak koji ga okružuje ima veću brzinu penjanja od njegove relativne brzine spuštanja. Ako su te dvije brzine jednake, avion održava stalnu visinu.

mini|lijevo|Shematski prikaz rada variometra
Shematski prikaz rada najjednostavnijeg tipa variometra prikazan je na slici. Hermetička komora (1) povezana je s atmosferom preko kapilarne cjevčice (2). Prilikom promjene visine, mijenja se statički pritisak okolnog zraka. Kapilarna cjevčica sprječava da se pritisak u komori trenutno izjednači s njim, uslijed čega dolazi do razlike pritiska na njenim krajevima. Ta razlika je proporcionalna brzini promjene visine i može se očitati na skali manometra (3). Skala je podijeljena tako da omogućava direktno očitavanje vertikalne brzine u metrima u sekundi. Pri penjanju, pritisak okolnog zraka brže opada od onog u komori pa se tekućina u desnom dijelu cijevi diže iznad nultog položaja. Pri spuštanju je obrnuto. Ako se manometar s tekućinom (3) zamijeni osjetljivom kapsulom čiju deformaciju prijenosni mehanizam prenosi na kazaljku, dobija se manometar klasične konstrukcije. Variometri su vrlo osjetljivi instrumenti i reagiraju i na sasvim male razlike pritiska.

## Također pogledajte 
* Avion

Kategorija:Avionski instrumenti
Kategorija:Mjerni instrumenti
Gravimetrija

**Gravimetrija** je mjerenje jačine gravitacionog polja. Gravimetrija se može koristiti kada su od interesa ili veličina gravitacionog polja ili svojstva materije odgovorne za njegovo stvaranje. Proučavanje promjena gravitacije pripada geodinamici.

#### **Gravitacijski metar** 
Instrument koji mjeri silu privlačenja između Zemlje i mase unutar samog instrumenta, a dobiveni podaci se koriste za utvrđivanje regionalnih i lokalnih gravitacijskih anomalija. Gravitacijski metar ima osobitu ulogu u otkrivanju rudnih tijela, ali i većih šupljina kao što su pećine.
Metalne rude mogu izazvati lokalnu pozitivnu anomaliju, dok negativna anomalija ukazuje na deficit mase koja se može pojaviti npr. zbog spilja unutar kore.
Kod regionalnih anomalija utvrđuje se da li je neko područje u izostatskoj ravnoteži (vidi: izostazija) ili je prisutna pozitivna ili negativna anomalija.

Gravitacijski metar se prenosi preko šireg područja (blokova stijena) i ako je na svakom mjestu mjerenja registrirana ista privlačna sila regija je u izostatskoj ravnoteži tj. svaki blok kore ima jednaku masu.

Kada su mjerenja obavljena na različitim nadmorskim visinama rade se korekcije jer je gravitacijska sila manja na vrhu planina nego na razini mora zbog veće udaljenosti od središta Zemlje.

Područja izvan izostatske ravnoteže pokazuju pozitivnu ili negativnu anomaliju, tj. karakterizira ih kora koja je podjednake debljine. Kod pozitivne anomalije obično se radi o planinskim lancima ispod kojih je, zbog tektonskog dizanja, gušći plašt ima veću debljinu, a samim time planinski lanci veću masu te pokazuju pozitivnu gravitacijsku anomaliju.

Negativna anomalija je obično prisutna kod okeanskih grebena (hrptova), a najveće su zabilježene kod okeanskih jaraka. U takvim područjima je plašt tanji te je gravitacijska sila slabija.

## Reference 
## Vanjski linkovi 

Kategorija:Geodezija
Mjerač ubrzanja

mini|200px|desno|G-metar
**Mjerač ubrzanja** je instrument sa skalom u G-jedinicama koji pokazuje iznos sile proizvedene ubrzanjem aviona. Zapravo ovaj instrument pokazuje koliko je puta stvarno ubrzanje veće od ubrzanja Zemljine teže, odnosno pri kojem se koeficijentu opterećenja leti. 

Avioni predviđeni za izvođenje evolucija kreću se po raznim nepravilnim putanjama stalnom ili promjenjivom brzinom. Međutim i u slučaju da je brzina na putanji stalna, avion mora imati komponentu ubrzanja u pravcu leta. U pojedinim evolucijama ubrzanja mogu bit pet, šest, pa i više puta veća od ubrzanja Zemljine teže, zbog čega će avion biti opterećen silama isto toliko puta većim od njegove težine. Odnos između postignutog ubrzanja i ubrzanja Zemljine teže naziva se koeficijentom opterećenja. Za svaki avion propisan je određeni koeficijent opterećenja koji se u letu ne smije prekoračiti kako ne bi došlo no oštećenja na konstrukciji. Ubrzanja štetno djeluju i na samog pilota; pri određenim vrijednostima ona mogu izazvati privremen ili trajan gubitak vida, gubitak svijesti, pa čak i smrt. 

Glavna ubrzanja javljaju se u vertikalnoj ravnini avionima. Princip rada takvog instrumenta zasniva se na mjerenju inercijskih sila koje se javljaju tokom ubrzanja. Shema rada prikazana je na slici. Uteg (1) nalazi se između opruga (2) i može se kretati duž vertikalne vodilice (3). Ako se avion nalazi u ustaljenom režimu leta, na uteg ne djeluju nikakve sile inercije i on opterećuje opruge samo svojom težinom. i kazaljka će pokazivati nulu. Čim se u letu pojavi ubrzanje, javit će se i inercijske sile. Na uteg će djelovati sila čiji je intenzitet proporcionalan njegovoj masi i postignutom ubrzanju. Ako je ubrzanje pozitivno, nastala sila djelovat će u istom smjeru s težinom utega, uslijed čega će se donja opruga sabiti, a gornja istegnuti. Zbog deformacije opruga, uteg se spušta naniže i kazaljka okreće u pozitivnom smjeru skale. Kada se napon opruga izjednači s postignutim opterećenjem, uteg se zaustavlja i kazaljka pokazuje koliko je puta nastalo ubrzanje veće od ubrzanja Zemljine teže. Kod negativnih ubrzanja, gornja opruga se sabija a donja isteže i kazaljka pokazuje negativne vrijednosti. Svaka podjela na skali označena je cijelim brojem. Ako se kazaljka zaustavi na podjeli s oznakom 3, znači da je ubrzanje pozitivno i iznosi 3g, tj. tri puta 9,81 m/s^2. Mjerači ubrzanja obično imaju dvije kazaljke. Jedna je fiksno vezana za osovinu i pokazuje trenutnu vrijednost ubrzanja, dok je druga tako ugrađena da ostaje u položaju maksimalnog otklona i na taj način omogućuje provjeru maksimalno postignutog ubrzanja.
mini|desno|250px|Galaxy Nexus, sa ugrađenim akcelerometrom.

## Također pogledajte 
* Geofon
* Žiroskop

## Vanjski linkovi 
* http://www.memsuniverse.com/?page_id=1548 
* https://web.archive.org/web/20090619182716/http://www.sagem-ds.com/eng/site.php?spage=02010301
* http://www.pcb.com/techsupport/tech_accel.php
* https://web.archive.org/web/20120306150517/http://www.opensignals.net/index.php?title=Accelerometry

Kategorija:Avionski instrumenti
Kategorija:Mjerni instrumenti
Nicolae Ceaușescu

**Nicolae Ceaușescu** (26. januar 1918 – 25. decembar 1989) bio je predsjednik Rumunije, komunistički vođa zemlje od 1965. do njegovog uklanjanja i pogubljenja u 1989.

## Početak karijere 
Rodio se u naselju Scornicești, u okrugu Olt. Kad je imao 11 godina otišao je u Bukurešt da bude šegrt obućara.

Priključio se tada ilegalnoj Komunističkoj partiji Rumunije u 1932. Od 1936. proveo je dvije godine u zatvoru iz političkih razloga. Od 1940. godine je ponovo bio u zatvoru. Gheorghea Gheorghiu-Deja, svog mentora upoznao je u internacijskom logoru. Poslije drugog svjetskog rata bio je sekretar Unije komunističke omladine (1944–1945). Godine 1946. oženio se Elenom Petrescu.

Nakon komunističkog preokreta u Rumuniji 1947. godine, Ceaușescu je bio Gheorghiu-Dejov ministar poljoprivrede te kasnije zamjenik ministra oružanih snaga. Narednih godina penjao se na partijskoj ljestvici sve do drugog najvišeg ranga partijske hijerarhije. U 1967. je učvrstio svoju vlast postajući predsjednik Državnog komiteta.

## Vanjska politika 
Vanjsku politiku Ceaușescua najviše karakterizira nastojanje da Rumunija smanjuje uticaj Sovjetskog Saveza. U 1960-im on je prekinuo aktivno učešće u Varšavskom paktu (iako Rumunija službeno nije istupila). Ceauşescuova Rumunija je jedina zemlja iz te organizacije koja nije učestvovala u invaziji na Čehoslovačku 1968. godine već je osudila intervenciju.

Rumunija je također bila prva zemlja istočnog bloka koja je imala službene odnose s Evropskom zajednicom (od 1974). U 1984. ona je bila jedna od tri komunističkih zemalja (ostale su bile Jugoslavija i Kina) koje su poslale svoje reprezentacije na Olimpijadu u Los Angeles. Rumunija je bila jedina članica Varšavskog pakta koja nije prekinula odnose s Izraelom nakon trećeg arapsko-izraelskog rata 1967. godine.

Zbog takvog spretnog maneviranja između dva bloka, zemlje Zapada su Ceauşescuu progledali kroz prste kad je bila riječ o njegovoj totalitarnoj vlasti koja je grubo uskraćivala ljudska prava.

## Reference 
## Vanjski linkovi 
* 

Kategorija:Rođeni 1918.
Kategorija:Umrli 1989.
Kategorija:Rumunski predsjednici
Kategorija:Biografije, Scorniceşti
Kategorija:Rumunski državnici
Kategorija:Nosioci Ordena Karla Marxa
Voltmetar

mini|desno|250px|Dva digitalna voltmetra
**Voltmetar** je mjerni instrument kojim se mjeri električni napon.

Većina voltmetara u stvari mjeri električnu struju koja ovisi o mjerenom naponu i unutrašnjem  otporu instrumenta. Kako bi se smanjio uticaj na mjereni krug nastoji se da taj otpor bude što veći i navodi se bilo kao stalna vrijednost, npr 1 MΩ, bilo kao vrijednost koja ovisi o mjernom području, npr. 20 kΩ/V.

Uobičajeni se tip voltmetra sastoji od osjetljivog galvanometra s pomičnim svitkom i serijski spojenog otpornika kojim se određuje mjerno područje, tj. napon koji je potreban za puni otklon kazaljke instrumenta. Zakretni se svitak galvanometra nalazi u magnetnom polju, pa je moment sile razmjeran jakosti struje koja protječe svitkom. Kako se svitak oslanja na spiralnu oprugu koja stvara suprotni moment razmjeran kutu zakretanja svitka, kut u kojem se uspostavi ravnoteža razmjeran je jakosti struje, a time i mjerenom naponu.

Moderni digitalni voltmetri koriste analogno-digitalnu pretvorbu kako bi napon pretvorili u broj prikazan na instrumentu.

Kategorija:Mjerni instrumenti
Kategorija:Elektrotehnika
John Keats

**John Keats** (London, 31. oktobar 1795. - Rim, 23. februar 1821.), engleski pjesnik, jedna od najpoznatijih ličnosti engleskog romantizma. Tokom života nije ostvario onoliku popularnost kakvu je doživio nakon smrti.

Rodio se u londonskoj ulici Mooregate br. 85, gdje mu je otac radio kao konjušar. Tu je živio do svoje sedme godine života. Otac mu je umro od frakture lobanje nastale padom sa konja. Majka mu se ubrzo preudala, ali i napustila novog supruga, te se sa svoje četvero djece preselila njegovoj baki. Ubrzo mu je majka umrla od tuberkuloze. Baki su na čuvanje ostala djeca. Ona je imenovala dva čuvara da čuvaju njene nove "dužnosti". Ti čuvari su mladog Keatsa ispisali iz škole koju je volio i koja mu je usadila ljubav za književnost, i poslali ga da bude šegrt liječnika. Njemu se ta zamisao nije svidjela pa je nakon tučnjave sa svojim gospodarom, napustio naukovanje da bi postao student u lokalnoj bolnici. Tada se posvećuje književnom radu. Njegova djela kritika nikad nije voljela, iako je takvo mišljenje bilo produkt politike, a ne estetike.

Brat Tom umire mu od TBC-a, a i sam Keats pokazuje znakove bolesti. Od septembra 1818. do septembra 1819. traje Keatsov najplodniji stvaralački period. U toj godini dana napisao je najveći dio svojih djela koja je kritika pohvalila.

Bio je u Škotskoj i Irskoj, ali se prerano vratio zbog narušenog zdravlja. Fanny Brawne je bila žena u koju se zaljubio, ali koja ga je unesrećila. Po savjetu doktora o promijeni klime, uz svog prijatelja ide u Rim. Uselio se u kuću kraj Španskih stuba, i tu su se o njemu brinuli prijatelj Joseph Severn i doktor John Clark. Iako je tuberkuloza tada bila neizlječiva bolest, Percy Shelley i George Gordon Byron vjerovali su da je Keatsa dotukla kritika objavljena u časopisu "Quarterly Review", te je odatle dobio nadimak *Poor Keats (*engl. Jadni Keats). Njemu u spomen i čast, Shelley je napisao i pjesmu Adonais.

Umro je sa samo 26 godina. Pokopan je na protestantskom groblju u Rimu. Na nadgrobnom spomeniku mu stoji natpis: "*Ovdje leži onaj čije je ime zapisano u vodi*". Ime mu nije na spomeniku. Oscar Wilde mu se divio smatravši ga kraljem.

## Poznate pjesme 
* *Endymion*, poetska romansa u četiri knjige
* *Hyperion*, tri knjige, nedovršeno
* *Ode on a Grecian Urn* (engl. Oda grčkoj urni)

## Vanjski linkovi
* Biografija Keatsa na poets.org
*  (plain text i HTML)
* The Harvard Keats Collection u Houghton Library, Harvard University
* John Keats  u British Library
* Keats House, Hampstead: službeni website
* The Keats-Shelley House museum in Rome 
*John Keats  u National Portrait Gallery, London
* Keats, John (1795-1821) Poet u National Register of Archives

Kategorija:Engleski pisci
Kategorija:Pjesnici romantizma
Kategorija:Biografije, London
Kategorija:Rođeni 1795.
Kategorija:Umrli 1821.
Enzo Ferrari

**Enzo Anselmo Ferrari** (Modena, 18. februar 1898. - Modena, 14. august 1988.), italijanski automobilist i osnivač automobilske firme "Ferrari"

Godine 1929. osnovao je vlastitu automobilsku ekipu "Scuderia Ferrari", koja je danas jedna od najuspješnijih u Formuli 1.

## Reference 
## Vanjski linkovi 
Ferrari, Enzo
Kategorija:Rođeni 1898.
Kategorija:Umrli 1988.
Gabriel

thumb|150px|Gabriel
**Gabriel** ili **Gabrijel** ime je jednog od arhanđela (, *Gavriʼel*; ; ; , *Jibrīl*, *Džibril*), a znači "moja je moć Bog", "moj je ratnik Bog", ili "Bog je jak" ili "junak Božji".

U Bibliji se prvi put pojavljuje u knjizi proroka Daniela. U Novom zavjetu Gabriel je taj koji navješćuje Zahariji da će mu se roditi sin, Ivan Krstitelj, a Mariji da će roditi Isusa.

Muslimani vjeruju kako je on bio medij preko kojeg je Muhammedu Bog otkrio Kur'an, a nazivaju ga Džibril – "čisti duh".

Kao zaštitnika poštuju ga glasonoše i pismonoše. Papa Pio XII proglasio ga je 1951. zaštitnikom telekomunikacija: telegrafa, telefona, radija i televizije.

## Reference 
## Također pogledajte 
* Džibril

Kategorija:Kršćanstvo
Kategorija:Judaizam
Ognjen Spahić

**Ognjen Spahić** (Podgorica, 1977), crnogorski je književnik.

Objavljuje prozu i književnu kritiku u svim relevantnim crnogorskim i drugim časopisima za književnost i kulturu (*Plima*, *Ars*, *Libra Libera*, *Balcanis*,* Sodobnost*). Član je redakcije književnog časopisa *Plima*. Živi u Podgorici i radi u redakciji za kulturu nezavisnog dnevnika *Vijesti*.

## Djela 
**Sve to*, zbirka priča (2001)
**Hansenova djeca*, roman (2004)

Kategorija:Rođeni 1977.
Kategorija:Biografije, Podgorica
Kategorija:Crnogorski pisci
Kategorija:Dobitnici Nagrade "Meša Selimović" (BiH)
Kategorija:Živi ljudi
Balša Brković

**Balša Brković** (25 april 1966, Podgorica), crnogorski pjesnik, prozaik, esejist, kazališni kritičar.

Diplomirao je na Filološkom fakultetu Univerziteta u Beogradu, Odsjek za opću književnost i teoriju književnosti. Urednik je rubrike za kulturu i zamjenik glavnog urednika najuticajnijeg i najtiražnijeg crnogorskog dnevnika *Vijesti*. Član je crnogorskog PEN centra, Društva nezavisnih književnika, redakcije časopisa *Ars* i *Gest*. Uvjereni je anarhist.

Objavio je zbirke pjesama *Konji jedu breskve* (1985), *Filip boje srebra* (1991), *Rt Svete Marije* (1993), *Contrapposto* (1998) i *Dvojenje* (2001) te roman *Privatna galerija* (2002)

Brković, Balša
Brković, Balša
Brković, Balša
Kategorija:Potpisnici Deklaracije o zajedničkom jeziku
Radovan Zogović

**Radovan Zogović** je crnogorski književnik, rođen u selu Mašnici u Plavu 1907. godine.

## Biografija 
Gimnaziju je polazio u Beranama, Peći i Tetovu, a filozofski fakultet u Skopju. Za vrijeme studentskih dana upoznaje se s marksističkom literaturom, ulazi u radnički pokret i postaje komunist.
1930-ih je, skupa sa Milovanom Đilasom, ispred KPJ jedan od glavnih protagonista polemičkoga sukoba sa Miroslavom Krležom ("sukob na književnoj ljevici") oko diskursa i estetike suvremene književnosti.

Nakon 1948. svojevoljno se, kao uvjereni marksist i sa simpatijama spram SSSR-a, povukao s visokih dužnosti u Drugoj Jugoslaviji.

Početkom 1960-ih Krleža je, nakon dva desteljeća njegove stigmatizacije, prvi tiskao njegovu poeziju.

Zogović se, retrospektivno, smatra jednim od najvećih crnogorskih književnika 20. vijeka.

U Podgorici je 2009. štampan Spornik, prvi izbor Zogovićeve poezije nakon njegove smrti, koji je priredio Borislav Jovanović.

## Reference 
## Vanjski linkovi 
* http://www.montenegrina.net/pages/pages1/knjizevnost/branko_jokic_uz_stogodisnjicu_rodjenja_radovana_zogovica.htm

Kategorija:Crnogorski pisci
Kategorija:Biografije, Plav
Kategorija:Rođeni 1907.
Kategorija:Umrli 1986.
Kategorija:Crnogorski komunisti
Kategorija:Jugoslavenski komunisti
Kategorija:Vijećnici AVNOJ-a
Kategorija:Nosioci Ordena narodnog oslobođenja
Kategorija:Jugoslavenski partizani
Kategorija:Crnogorski partizani
Clemens Brentano

**Clemens Brentano** (Ehrenbreitstein, danas Koblenz, 9. septembar 1778. - Aschaffenburg, 28. juli 1842.), njemački književnik.

Radio je kao trgovac, studirao rudarstvo i razmjenjivanje novca, a zatim se posvetio književnom radu. Kao pripadnik kruga njemačkih romantičara bio je u dodiru s Wielandom Herderom, Goetheom, Tieckom i dr. Nespokojan i ekscentričan, započeo je u duhu krajnjeg romantičarskog individualizma, a završio je kao katolički konvertit i mistik. Okušavao se i u književnoj satiri, parodiji i u lahkim pošalicama. Glavna odlika njegovog izraza jeste savršeno majstorstvo forme. vladao je narodnim stilom ("*LoreLay*"), kao i mislilačkom orkestracijom ("*Romance krunice*").

## Reference 
Kategorija:Njemački pisci
Kategorija:Biografije, Ehrenbreitstein
Kategorija:Rođeni 1778.
Kategorija:Umrli 1842.
Topografija

mini|desno|180px|Primjer topografske karte
**Topografija** je geografski pojam, koji se bavi opisivanjem i proučavanje Zemljinih površinskih elemenata, fizičkogeografskih karakteristika, kao visina i nagib. 

Razumjevanje topografije je važna za mnogo nauke i djelatnosti. Tako je u prostornom uređenju, agrikulturi i hidrologiji potrebno radi određivanja razvodnica, označavanje vodnih tokova i označavanja vodnih površina. Tako je topografija važan izvor podataka za razumijevanje. Topografska istraživanja se koriste i u arhitekturi i crtanju različite infrastrukture, kao npr. prometna. Pored toga, topografija ima izuzetnu važnost u arheološkim istraživanjima, od trenutka određivanja mjesta sondažnih kopova, do određivanja visine pojedinih slojeva.

Dogovoreni simboli za pojedine objekte i društveni inventar nazivaju se kartografski ili topografski znakovi.

Kategorija:Geografija
Kategorija:Topografija
Kategorija:Kartografija